ปล่อยวางความสมบูรณ์แบบ ปรับปรุงการดูแลตัวเอง เลือกไลฟสไตล์ที่ให้สิ่งดีๆ กับชีวิต หาความภาคภูมิใจในตนเองของคุณให้เจอ
มันก็เหมือนกับภาพวาดของพิกัสโซ่ ความสมบูรณ์แบบของภาพขึ้นอยู่กับตาของผู้ชม ความสมบูรณ์แบบเป็นภาวะที่ขึ้นกับแต่ละคนและคนมักเลือกจะเชื่อแบบนั้นเอง มันก็โอเคที่คุณจะเป็นคนมีมาตรฐานสูง แต่บ่อยครั้งมาตรฐานเหล่านั้นมันอุดมคติเกินไป นั่นเป็นเพราะชีวิตคนเรามักไม่เป็นไปตามที่วางแผนไว้ มันง่ายมากที่คุณจะหงุดหงิดเมื่อคุณไม่สามารถทำตามภาพที่คุณวาดฝันไว้ได้ ไม่จำเป็นว่าสิ่งนี้จะเป็นสิ่งเลวร้ายเสมอไปเพราะมันเป็นสิ่งที่จะกระตุ้นให้คนปรับปรุงตัว มองหาวิธีที่ดีกว่าและมีประสิทธิภาพมากขึ้นในการทำสิ่งต่างๆ และทำให้พวกเขาทำอะไรๆ ได้อย่างดีเลิศเท่าที่พวกเขาจะทำได้ คุณสามารถเรียนรู้ที่จะป้องกันตัวเองจากการเป็นคนไม่กระเตื้องด้วยการให้อภัยตัวเองเมื่ออะไรๆ ไม่เป็นไปอย่างใจคิด และให้กำลังใจตัวเองด้วยการรู้สึกดีกับความสำเร็จและความเข้มแข็งของตน เพื่อที่เราจะได้รู้สึกดีกับตัวตนของเรา ณ ขณะนั้นจริงๆ พุ่งเป้าไปที่สิ่งที่คุณชอบเกี่ยวกับตัวเองเพื่อเป็นเครื่องเตือนว่าตัวคุณมีอะไรมากกว่าสิ่งไม่ดีๆ ที่เสียงในใจของคุณพร่ำบอก และแสดงความยินดีกับความสำเร็จตามที่เป็นโดยไม่ต้องเปลี่ยนอะไร  คนที่มีความภาคภูมิใจในตัวเองจะสามารถยอมรับว่าตัวเองมีข้อดีแม้ว่าพวกเขาจะไม่ได้สมบูรณ์แบบไปเสียทุกเรื่อง  แปะลิสต์ข้อดีของคุณไว้ในที่ที่มองเห็นได้ เช่น กระจกห้องน้ำ แล้วอ่านทุกวัน และเมื่อเสียงในใจของคุณเริ่มจะเป็นไปในทางบวกมากขึ้น คุณสามารถเพิ่มข้อดีให้ตัวเองได้อีก เขียนสิ่งที่คุณทำสำเร็จ คำชมที่คุณได้รับและความคิดดีๆ ที่คุณมีต่อตนเองออกมา แม้ความคิดด้านลบอาจไม่หายไปหมด การให้เวลากับการใส่ใจในสิ่งดีๆ มากขึ้นจะช่วยพัฒนาความรู้สึกว่าตัวเองมีค่ามากขึ้นได้โดยรวม   การจดบันทึกอาจเป็นเครื่องมือทรงพลังที่จะช่วยติดตามบทสนทนาในใจของคุณและช่วยเพิ่มความภาคภูมิใจในตนเองได้  พยายามเน้นที่การบันทึกสิ่งดีๆ แทนที่ความคิดแง่ลบที่มีเป็นปกติ เช่น หากคุณมักจะดูถูกตัวเองที่ไม่กล้าแสดงความคิดเห็นก็ให้พยายามบันทึกจำนวนครั้งที่คุณได้แสดงความเห็นออกมา คุณสามารถตั้งเป้าหมายที่จะปรับปรุงตัวโดยไม่ต้องคาดหวังความสมบูรณ์แบบไปเสียทุกด้านของชีวิต เป้าหมายของคุณควรชัดเจนและเจาะจง แต่ก็เผื่อที่ว่างไว้สำหรับ “ความคลาดเคลื่อน” ที่จะทำให้เกิดความไม่สมบูรณ์แบบด้วย  ตัวอย่างเช่น แทนที่จะคิดว่า "ฉันจะตอกกลับพวกคนที่ทำให้คนอื่นๆ เลือกปฏิบัติและเกลียดชังกัน" คุณอาจเปลี่ยนเป้าหมายเป็น “ฉันจะต่อต้านความคิดของพวกคนที่ทำให้คนอื่นๆ เลือกปฏิบัติและเกลียดชังกันอย่างเต็มที่ด้วยความไม่วู่วาม” แทนที่จะคิดว่า “ฉันจะไม่กินน้ำตาลอีกแล้วและจะลดน้ำหนักให้ได้ 30 ปอนด์” เป้าหมายของคุณควรจะเป็น “ฉันจะพยายามมีไลฟ์สไตล์เพื่อสุขภาพมากขึ้นโดยการเลือกอาหารที่ดีและออกกำลังกายมากขึ้น” จำไว้เสมอว่าคุณเองก็เป็นมนุษย์เหมือนกับทุกคน คุณไม่จำเป็นต้องมีความภูมิใจในตนเองสูง คุณไม่จำเป็นต้องสมบูรณ์แบบถึงจะมีความภูมิใจในตนเองได้   หากคุณยอมรับสิ่งที่ตนเองเป็นได้ ถึงแม้คุณจะพยายามปรับปรุงบางด้านของตนเอง คุณก็จะยิ่งมีความภูมิใจในตนเองมากขึ้น  สร้างมนต์เฉพาะตัวขึ้นมา เช่น "ไม่เป็นไร ยังไงฉันก็เจ๋งอยู่ดี" ตัวอย่างเช่น ถ้าคุณอารมณ์เสียและตวาดลูกที่สวนสาธารณะ คุณอาจพูดกับตัวเองว่า "ฉันไม่ได้เพอร์เฟ็ค และฉันจะพยายามควบคุมอารมณ์ตัวเองให้ได้ ฉันจะขอโทษลูกที่ไปตวาดเขาและอธิบายว่าทำไมฉันถึงหงุดหงิด ไม่เป็นไร ยังไงฉันก็เป็นแม่ที่เจ๋งอยู่ดี" หากคุณรู้สึกว่าคุณไม่สามารถสร้างความภูมิใจในตนเองได้ด้วยตัวเองหรือมันทำให้คุณหงุดหงิดมากยามที่คุณพยายามหาต้นตอของความไม่ภูมิใจในตัวเอง คุณอาจต้องพึ่งนักบำบัดผู้ซึ่งสามารถช่วยคุณระบุและจัดการกับต้นตอของปัญหานี้ได้   ความคิดและพฤติกรรมบำบัดหรือ Cognitive behavioral therapy (CBT) เป็นแนวทางที่จะช่วยระบุความคิดในทางลบเกี่ยวกับตัวคุณเองที่เกิดขึ้นเองโดยธรรมชาติ และช่วยให้คุณเรียนรู้ที่จะรับมือกับอารมณ์ในทางที่เหมาะสม  สำหรับประเด็นต่างๆ ที่ซับซ้อนมากกว่านี้เกี่ยวกับความภูมิใจในตนเอง การบำบัดด้วยจิตวิทยาพลวัต (Psychodynamic Therapy) แบบเจาะลึกอาจเป็นตัวเลือกที่ดีกว่าที่จะรับมือกับต้นตอของปัญหาของคุณ คนมากมายจะรู้สึกดีกับตัวเองมากขึ้นเมื่อพวกเขาได้ให้อะไรดีๆ ที่นอกเหนือไปจากความต้องการของตนเอง งานอาสาเพื่อองค์กรการกุศลเป็นผลดีต่อทั้งอาสาสมัครและผู้รับ: วิน-วินทั้งสองฝ่ายจริงๆ  หาองค์กรที่ทำงานด้านที่ตรงกับความชอบของคุณ อาสาไปทำงานสักแห่งกับเพื่อนสักคนหรือสักกลุ่มถือเป็นการช่วยเหลือองค์กร (ยิ่งหลายมืองานก็จะเบาลง) และประสบการณ์ที่ได้จะยิ่งน่ารื่นรมย์ มันอาจยากที่จะหาเวลาให้กับตัวเองแต่การหาเวลามาทำสิ่งที่ผ่อนคลายและสร้างความสุขสามารถเพิ่มความภูมิใจในตนเองให้คุณและเพิ่มผลิตผลของงานในที่ทำงานและที่บ้านด้วย หางานอดิเรกที่ทำให้คุณรู้สึกดีขึ้นทั้งทางร่างกายและจิตใจ บางคนพบว่าการเล่นโยคะ การปั่นจักรยาน หรือการวิ่ง ทำให้พวกเขาพบอะไรดีๆ ที่ช่วยให้สุขสงบ หากคุณมีคนที่มีอิทธิพลแย่ๆ ที่ทำให้คุณรู้สึกแย่กับตัวเองอยู่ในชีวิต ให้คุณพยายามลดหรือกำจัดเวลาที่คุณต้องอยู่ร่วมกับคนเหล่านี้ และให้คนที่มองโลกในแง่ดีและคอยหนุนให้คุณมีความคิดดีๆ เกี่ยวกับตัวเองอยู่ในชีวิตแทน   การให้บรรดาคนที่คุณรักรับรู้ว่าคุณกำลังพยายามสร้างความภาคภูมิใจในตนเองจะช่วยให้พวกเขาทราบว่าต้องทำตัวเป็นระบบสนับสนุนให้กับคุณ คุณอาจบอกเพื่อสนิทหรือครอบครัวว่า "ฉันกำลังพยายามเพิ่มความภาคภูมิใจในตนเองอยู่นะ เธออาจช่วยบอกฉันเวลาที่ฉันพูดอะไรไม่ดีเกี่ยวกับตัวเอง ฉันจะได้รู้เท่าทันความคิดในแง่ลบของตัวเองมากขึ้น" เลือกอาหารที่มีคุณค่าทางโภชนาการและน้ำตาล ไขมันน้อยสามารถเพิ่มพลังงาน ลดอาการน้ำตาลในเลือดต่ำ และช่วยให้สุขภาพโดยรวมดีขึ้น  เลี่ยงไขมันจากอาหาร เลือกทานอาหารที่ไม่ผ่านการแปรรูป (Whole Food) หรือที่ผ่านการแปรรูปเพียงน้อยนิด เลี่ยงอาหาร เช่น ขนมแท่ง น้ำอัดลม เค้ก โดนัท และขนมอบต่างๆ ซึ่งจะทำให้เกิดอาการพลังงานตกอย่างรุนแรง อาจทำให้ปวดหัว ทั้งยังไม่ให้สารอาหารที่ดี อาจทำให้ป่วย และยังเพิ่มแคลอรี่อีก ทานผลไม้ ผัก เนื้อไม่มัน และถั่วฝักต่างๆ ให้มองอาหารเหล่านี้ว่าเป็นแหล่งพลังงานระหว่างวันและสารอาหารที่อุดมสมบูรณ์สำหรับร่างกาย ซึ่งจะช่วยให้คุณทำงานและดูแลลูกได้ดีขึ้น ปกป้องคุณจากโรคภัยและช่วยยืดชีวิตของคุณ ให้คุณมีความสุขกับเวลาครอบครัวได้นานขึ้น หากไม่สามารถไปยิมได้ แค่การเดินเร็วจัดว่าเพียงพอแล้วสำหรับการให้ร่างกายได้ขยับมากขึ้นและเสริมสร้างสุขภาพที่ดีทำให้คุณรู้สึกดีขึ้น และช่วยเสริมสร้างระบบภูมิคุ้มกัน  คนมากมายพบว่าการเดินกลางแจ้งให้ความสดชื่นและช่วยฟื้นฟูสุขภาพ โดยเฉพาะอย่างยิ่งหากเป็นคนที่ใช้เวลาส่วนมากทำงานอยู่ในตึก แม้เป็นการออกกำลังเพียง 10 นาที สักหนึ่งหรือสองครั้งต่อวันก็ดีต่อสุขภาพแล้ว หากคุณให้เวลาและความไตร่ตรองในเรื่องรูปลักษณ์ของคุณด้วยการเลือกเสื้อผ้าที่ทำให้คุณมั่นใจและรู้สึกว่าทุกอย่างเข้ากันดี พร้อมทั้งดูแลสุขอนามัยเป็นประจำทุกวัน คุณจะรู้สึกสบายและมั่นใจมากขึ้น ความภูมิใจในตนเองหรือความรู้สึกที่เรามีต่อตนเองเป็นสิ่งสำคัญต่อสุขภาวะทางอารมณ์ของเรา การมีความภูมิใจในตนเองสูงหมายความว่าเรารักและยอมรับในสิ่งที่ตัวเองเป็น และโดยทั่วไปจะรู้สึกพอใจกับตัวเองเกือบจะตลอดเวลา ความภูมิใจในตนเองในระดับต่ำหมายความว่าเราไม่มีความสุขกับสิ่งที่ตัวเองเป็น   องค์กร Centre for Clinical Interventions แห่งอเมริกาบรรยายคนที่มีความภูมิใจในตนเองต่ำว่าเป็นพวกที่ “มีความเชื่อทั่วๆ ไปในทางลบซึ่งยากที่จะเปลี่ยนทั้งต่อตนเองและต่อคนประเภทเดียวกัน ความเชื่อเหล่านี้มักจะถูกมองว่าเป็นอัตลักษณ์ที่แท้จริงของพวกเขา”  การมีความภูมิใจในตนเองต่ำ หากไม่ได้รับการแก้ไขก็มักจะนำไปสู่ปัญหาในระยะยาว เช่น เป็นเหยื่อของความสัมพันธ์ที่มีการใช้ความรุนแรง รู้สึกกังวลว่าใครจะมองตัวเองยังไง และกลัวความล้มเหลวมากจนไม่แม้แต่จะตั้งเป้าหมายเลยด้วยซ้ำ การรู้ว่าคุณมีความภูมิใจใจตนเองต่ำเป็นก้าวแรกสู่การปรับปรุงและเอาชนะอุปนิสัยของคุณเอง คุณอาจจะรู้สึกไม่ค่อยภูมิใจในตัวเองหากคุณมองตัวเองในแง่ลบ ความคิดเหล่านี้สามารถเกิดขึ้นกับสิ่งใดสิ่งหนึ่งโดยเฉพาะ เช่น น้ำหนักหรือรูปร่างของคุณ หรืออาจจะครอบคลุมถึงแง่มุมอื่นๆ ของชีวิต หน้าที่การงาน และความสัมพันธ์ด้วยก็ได้  หากเสียงในใจคุณหรือความคิดที่มีต่อตัวเองมักเป็นไปในเชิงวิพากษ์จารณ์ จับผิดแล้วละก็ มีแนวโน้มว่าคุณจะเป็นพวกมีความภูมิใจในตนเองต่ำ  หากเสียงในใจคุณมักพูดสิ่งดี ฟังแล้วน่าสบายใจ นั่นคือคุณมีความภูมิในใจตนเองสูง เมื่อคุณมีความคิดบางอย่างเกี่ยวกับตัวเอง ให้ดูว่ามันเป็นไปในทางบวกหรือลบ หากคุณมีปัญหาในการประเมินความคิดหรือในการสังเกตรูปแบบของความคิด ให้ลองเขียนออกมาทุกวัน สักสองสามวันหรือหนึ่งสัปดาห์ แล้วอ่านข้อความเพื่อจับรูปแบบหรือแนวโน้มของความคิดของคุณ  เสียงในใจของคนที่ไม่ค่อยภูมิใจในตัวเองมักจะแสดงสิ่งใดสิ่งหนึ่งจากลักษณะต่างๆ เหล่านี้ออกมา: เป็นคนชอบจิกกัด เป็นผู้รอบรู้ เป็นนักเปรียบเทียบ เป็นพวกสร้างความวุ่นวาย หรือเป็นพวกชอบอ่านใจคน เสียงในใจของคุณแต่ละประเภท ถ้าไม่เป็นเสียงที่ดูถูกตัวคุณเองก็มักจะนึกถึงสิ่งที่แย่ที่สุดที่คนอื่นจะคิดกับคุณ การหยุดเสียงในใจของคุณเป็นก้าวแรกในการสร้างความมั่นใจในตนเอง การแทนที่เสียงเหล่านั้นด้วยความคิดในด้านดีเป็นเป้าหมายถัดไป ตัวอย่างเช่น เสียงในใจคุณอาจพูดว่า “ฉันไม่ได้งานที่เพิ่งสมัครไป สมัครงานที่อื่นอีกก็คงจะไม่ได้ และฉันช่างไร้ค่า” คุณต้องเปลี่ยนเสียงเหล่านั้นเป็น “ฉันผิดหวังที่ไม่ได้งานนี้ แต่ฉันก็ทำงานหนักและงานที่ใช่กำลังรอฉันอยู่ที่ไหนสักแห่ง ฉันแต่ต้องหามันให้เจอ” ไม่มีใครที่ได้รับถ่ายทอดความรู้สึกแบบนี้มาโดยกำเนิด โดยทั่วไป มันเป็นสิ่งที่สร้างมาตั้งแต่วัยเด็กโดยมีเหตุมาจากความต้องการที่ไม่ได้รับการตอบสนอง คำพูดในแง่ลบจากผู้อื่น หรือจากเหตุการณ์ร้ายแรงในชีวิต การที่คุณรู้สาเหตุของปัญหานี้จะช่วยให้คุณเอาชนะมันได้   หากสังเกตเห็นรูปแบบความคิดที่คุณประเมินจากเสียงในใจของคุณ พยายามคิดย้อนกลับไปในช่วงแรกเริ่มที่คุณเริ่มมีความคิดเหล่านั้น ตัวอย่างเช่น หากความรู้สึกไม่ดีนั้นเกี่ยวกับน้ำหนักหรือรูปร่างหน้าตา พยายามจำขณะที่คุณเริ่มจะรู้สึกไม่สบายใจกับน้ำหนักของคุณว่ามันเกิดจากคำพูดๆ เดียวหรือจากหลายๆ กลุ่ม กุญแจสู่การพัฒนาความภูมิในใจตนเองคือให้เปลี่ยนเสียงในใจที่เอาแต่ส่งเสียงวิจารณ์แง่ด้านลบมาเป็นเสียงที่ให้กำลังใจและเป็นไปในแง่บวกแทน และที่สุดแล้ว คุณจะต้องตัดสินใจลงมือปรับวิธีที่คุณมองตัวเองเสียใหม่ การตั้งเป้าหมายในเบื้องต้นก่อนให้คุณมองตัวเองในแง่บวกมากขึ้นจะช่วยให้คุณอยู่ในทางที่จะนำไปสู่ความมั่นใจในตนเองที่มากขึ้น ตัวอย่างเช่น เป้าหมายของคุณอาจเป็นแบบ "ฉันจะมองตัวเองในแง่ดีให้มากและจะพูดคุยกับตัวเองเหมือนคุยกับเพื่อนมากกว่าศัตรู"
เข้าใจมาตรฐานที่ไกลเกินเอื้อม. ให้อภัยตัวเอง. ลิสต์คุณลักษณะดีๆ ของคุณ. เขียนบันทึกเรื่องดีๆ. ใช้สมุดบันทึกในการตั้งเป้าหมาย. ให้อภัยตนเองที่ไม่ได้สมบูรณ์แบบไปเสียทุกอย่าง. หาคนให้คำปรึกษา. ทำงานการกุศล. เจียดเวลาให้กับการดูแลตัวเอง. อยู่กับคนที่มองโลกในแง่ดี. ทานอาหารที่ดีต่อสุขภาพ. ออกกำลังกายให้มากขึ้น. ใช้เวลาในการดูแลสุขอนามัยและรูปลักษณ์ของตนเอง. เรียนรู้เกี่ยวกับความภูมิใจในตนเอง. ประเมินความภูมิใจในตนเองของคุณ. ฟังเสียงในใจของคุณ. เสาะหาต้นตอของการที่คุณไม่ภูมิใจในตนเอง. ตั้งเป้าหมายที่จะเพิ่มความภูมิใจในตนเอง.
https://www.wikihow.com/Develop-Self%E2%80%90Esteem https://www.wikihow.com/Develop-Self%E2%80%90Esteem https://www.wikihow.com/Develop-Self%E2%80%90Esteem https://www.wikihow.com/Develop-Self%E2%80%90Esteem
Letting Go of Perfection Improving your Self-Care Adopting a More Positive Lifestyle Identifying your Self-Esteem